તેમના સંગ્રહમાં ખંભાતી જ નહીં પણ તે સમયે અમેરિકા, યુકે, જર્મની અને બીજા યુરોપિયન દેશોમાં બનતા તાળાનો પણ સમાવેશ છે. આ ઉપરાંત રાજસ્થાન જેવા રજવાડાના રાજમાં બનતા આભુષણો જેવા તાળા અને સૌથી મોંઘા એવા ટ્રિક તાળા કે જે ખોલવા માટે નિશ્ચિત ટ્રિકનો જ ઉપયોગ કરવો પડે તેવા તાળા પણ છે. આ તાળા એવા છે જેમાં પરંપરાગત ચાવીનો ઉપયોગ કરી શકાતો નથી. તેમનું મેકેનિઝમ અલાયદુ અને જુદા પ્રકારનું હોય છે. જ્યારે એક તાળું એવું પણ છે કે તેમાં સાચી કી નાખ્યા પછી જ તેનો એલાર્મ બંધ થાય છે.